Utenos Juventus

BC Utenos „Uniclub Casino – Juventus“ – profesionalus Utenos miesto vyrų krepšinio klubas, įkurtas 2000 m. Klubas dalyvauja LKL ir BBL pirmenybėse nuo 2009 m.

Istorija

2000–2007: Įkūrimas ir dalyvavimas RKL 
 „Juventus“ klubas įkurtas 1999–2000 m. sandūroje ir debiutavo Naujametiniame Utenos rajono Mero taurės turnyre, kuriame užėmė trečią vietą. Pirmosios komandos sudėtį sudarė kitų sporto šakų atstovai: futbolininkai ir vienas rankininkas. Pirmasis komandos kapitonas, kuris ir subūrė komandą – futbolininkas Nerijus Kuzmickas (žaidė Kauno komandoje „Inkaras“), dabar Šiaulių futbolo akademijos, vaikų ir jaunimo treneris. Joje taip pat žaidė futbolininkai Egidijus Varnas (Panevėžio „Ekranas“), Tomas Keraitis, Tomas Karvelis ir kiti.
 2003–2004 m. sezoną Rimvydo Vaitkaus treniruojamas „Juventus“ klubas debiutavo Lietuvos krepšinio B lygoje ir debiutiniame sezone užėmė šeštąją vietą.
 Po metų, 2004–2005 m. sezone, jau Mindaugo Kildišiaus vadovaujami Utenos „Juventus LKSK“ krepšininkai pirmą kartą laimėjo LKBL turnyrą (RKL atitikmuo) bei iškovojo teisę dalyvauti LKAL čempionate (NKL atitikmuo). Visgi dėl įvairių biurokratinių kliūčių antroje pagal pajėgumą šalies krepšinio lygoje startuoti nebuvo leista.
 2005–2006 me. Regionų krepšinio lygos čempionate liko treti.
 Po metų, 2006–2007 m. sezone, uteniškiai dar kartą laimėjo RKL pirmenybes, o pereinamose rungtynėse į NKL čempionatą įveikė Kauno „LKKA-Atleto“ klubą. Negana to, „Juventus LKSK“ 2006–2007 m. sezone nukeliavo iki trečiojo Lietuvos krepšinio federacijos (LKF) Didžiosios taurės turnyro etapo ir tik jame po dviejų atkaklių rungtynių nusileido Klaipėdos „Neptūnui“. 2006–2007 m. sezone „Juventus LKSK“ komanda pasiekė Lietuvos krepšinio federacijos (LKF) Didžiosios taurės turnyre trečiąjį etapą, kuriame tik po atkaklios kovos pripažino Klaipėdos „Neptūno“ pranašumą. Komandos treneris Kildišius 2007 m. buvo pripažintas geriausiu RKL čempionato treneriu.

2007–2009: NKL 
 2007–2008 m. sezone Utenos komanda, debiutuodama NKL pirmenybėse, laimėjo reguliarųjį sezoną (25 pergalės ir 7 pralaimėjimai), o galutinėje rikiuotėje užėmė ketvirtąją vietą. O 2007 m. pabaigoje komandos puolėjas Raimondas Ambrulaitis buvo išrinktas „Metų atradimu Lietuvos krepšinyje“, o ekipos treneris Mindaugas Kildišius pripažintas geriausiu 2007–2008 m. NKL čempionato treneriu.
 Kitais metais, 2008–2009 m. sezone, komanda užėmė pirmą vietą antrą kartą iš eilės bei vėl nukeliavo į NKL čempionato pusfinalį. 2009 m. klubui nepatekus į Nacionalinės krepšinio lygos (NKL) finalą iš užimamų pareigų pasitraukė ilgametis klubo vyriausias treneris Mindaugas Kildišius. Komandai iki sezono pabaigos vadovavo antruoju treneriu dirbęs Rolandas Urkis. 2009 m. birželio 15 d. buvo nutarta į LKL komerciniu principu priimti Juventus. Klubas sumokėjo 250 tūkst. iki rugsėjo 1 d., o likusią dalį 100 tūkst. litų turės sumokėti iki kitų metų rugsėjo 1 d.

2009–dabar: LKL 
 2009 m. rugpjūčio 20 d. komandos vyr. treneriu tapo Gintaras Kručkauskas.

 2009–2010 m. sezonas buvo vienas sėkmingiausių klubo istorijoje, iškovota 4 LKL vieta.

 2010 m. liepos 7 d. Utenos „Juventus“ vyr. treneriu paskirtas Robertas Giedraitis.

 2010–2011 m. sezonas buvo sėkmingiausias klubo istorijoje, iškovota 4 LKL vieta (kaip ir 2009–2010 m. sezone), be to laimėta BBL iššūkio taurė.

 2011 m. kovo 19 d. Utenos „Juventus“ laimėjo BBL Iššūkio taurės turnyrą.

 2011 m. liepos 25 d. Utenos „Juventus“ pratęsė kontraktą su vyr. treneriu Robertu Giedraičiu.

 2012 m. liepos 29 d. Utenos „Juventus“ vyr. treneriu paskirtas Rytis Vaišvila.

 2013 m. birželio 26 d. Utenos „Juventus“ vyr. treneriu paskirtas Vitoldas Masalskis.

 2013 m. lapkričio 7 d. Utenos „Juventus“ vyr. trenerio poste Vitoldą Masalskį pakeitė Virginijus Sirvydis.

 2014 m. rugpjūčio 1 d. Utenos „Juventus“ vyr. treneriu paskirtas Dainius Adomaitis.

 2014 m. rugsėjo 30 d. Utenos „Juventus“ iškovojo istorinę pergalę prieš „Žalgirį“ 76:75.

 2015 m. sausio 21 d. Utenos „Juventus“ komanda tapo BBL reguliaraus sezono nugalėtoja.

 2015 m. balandžio 2 d. Utenos „Juventus“ komanda iškovojo BBL bronzos medalius.
 2015 m. birželio 10 d. Utenos „Juventus“ komanda iškovojo istorinę pergalę ir pirmą kartą komandos istorijoje pasidabino LKL bronzos medaliais.
 2015 m. birželio 11 d. Utenos „Juventus“ komanda buvo pripažinta geriausia organizacija LKL lygos 2014–2015 m. sezone.
 2015 m. liepos 22 d. Utenos „Juventus“ vyr. treneriu paskirtas Antanas Sireika.
 2017 m. vasario 19 d. Utenos „Juventus“ iškovojo Karaliaus Mindaugo taurės turnyro bronzos medalius.
 2017 m. birželio 29 d. Utenos „Juventus“ vyr. treneriu paskirtas Gediminas Petrauskas.

Talismanas 
Utenos „Juventus“ nuo 2012 m. turi talismaną Juvį. Juvis yra raudonos spalvos velnias mūvintis mėlynos spalvos sportbačius ir dažniausiai talismanas nešiojasi geltonas šakes, kurių forma yra lyg pasagos, atspindinčios Utenos miesto herbą.

Klubo pavadinimų kaita 

 2000–2004 m. – Utenos „Juventus“
 2004–2009 m. – Utenos „Juventus LKSK“
 2009–2021 m. – Utenos „Juventus“
 nuo 2021 m. – Utenos „Uniclub Casino – Juventus“

Dabartinė sudėtis

Klubo pasiekimai

Įamžinti marškinėliai 
Utenos „Juventus“ klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:

 Nr. 8  Žydrūnas Urbonas (marškinėliai įamžinti 2012 m. rugsėjo 29 d.)

Vyriausieji treneriai 
Šiame sąraše pateikiami visi Utenos „Juventus“ vyriausieji treneriai, kurie komandai vadovavo aukščiausioje lygoje:

  Gintaras Kručkauskas (2009–2010)
  Robertas Giedraitis (2010–2012)
  Rytis Vaišvila (2012–2013)
  Vitoldas Masalskis (2013)
  Virginijus Sirvydis (2013–2014)
  Dainius Adomaitis (2014–2015)
  Antanas Sireika (2015–2017)
  Gediminas Petrauskas (2017)
  Žydrūnas Urbonas (2017–2022)
  Nedas Pacevičius (2022)
  Donaldas Kairys (2022–2023)
  Oliver Kostić (2023–)

Garsesni praeityje žaidę žaidėjai 
Šiame sąraše pateikiami visi garsesni, puikiais statistiniais rodikliais pasižymėję ar Lietuvos ar kitų šalių rinktinėse rungtyniavę žaidėjai, kurie praeityje vilkėjo Utenos „Juventus“ marškinėlius:

  Virginijus Praškevičius (2009–2010), rungtyniavo Lietuvos rinktinėje, tapo Europos čempionu.
  Aurimas Kieža (2010–2011), tapo naudingiausiu reguliariojo LKL sezono krepšininku.
  Marius Prekevičius (2010–2011), rungtyniavo Lietuvos rinktinėje.
  Žydrūnas Urbonas (2009–2012), klubo žaidėjas, treneris, prezidentas.
  Nerijus Varnelis (2012–2013), ilgametis LKL krepšininkas.
  Ejike Ugboaja (2013), Nigerijos rinktinės krepšininkas.
  Jeremy Hazell (2013–2014), naudingiausias ir rezultatyviausias 2013–2014 m. sezono komandos krepšininkas.
  Rashaun Broadus (2014–2015), svarbus bronzinės 2014–2015 m. komandos krepšininkas.
  Lee Anthony Humphrey (2014–2015), dukart NCAA D1 stundentų lygos čempionas, tuo metu rungtyniavęs kartu su NBA krepšininkais Joakim Noah, Corey Brewer, Al Horford, Marreese Speights, Chris Richard bei Taurean Green.
  Rolandas Alijevas (2015–2016), Lietuvos jaunimo rinktinių prizininkas, BBL čempionas.
  Spencer Butterfield (2015–2016), naudingiausias ir rezultatyviausias 2015–2016 m. sezono krepšininkas.
  Dainius Šalenga (2016–2017), rungtyniavo Lietuvos rinktinėje, tapo Europos čempionu, penkiskart LKL čempionas ir dukart vicečempionas. Triskart BBL čempionas.
  Carl Lindbom (2017), Suomijos rinktinės krepšininkas.
  Maksym Korniienko (2017–2018), Ukrainos rinktinės krepšininkas.
  Dino Pita (2018), Švedijos rinktinės krepšininkas.

Krepšinio lyga 
Utenos „Juventus“ krepšinio klubo iniciatyva 2012 m. Utenos regione įkurta moksleivių „Juventus“ krepšinio lyga, kurioje varžosi šešių Utenos regiono rajonų 9-12 klasių mokinių krepšinio komandos.
 Oficiali „Juventus“ krepšinio lygos svetainė

Nuorodos 
 UTENOSJUVENTUS.LT – Oficiali klubo svetainė
 LKL.LT – informacija apie klubą 

Lietuvos krepšinio klubai
Utena